చెన్నై: వాతావరణ కాలుష్యాన్ని నియంత్రించేందుకు చేపట్టే సరి-బేసి విధానం అమలులో ఎవరికీ ఎలాంటి మినహాయింపులు ఇవ్వమని ఢిల్లీ ప్రభుత్వం జాతీయ హరిత ట్రిబ్యునల్ (ఎన్జీటీ)కు తెలిపింది. వాతావరణ కాలుష్యాన్ని నియంత్రించేందుకు ఢిల్లీ సర్కార్ తీసుకునే చర్యలకు సంబంధించిన ప్రణాళికను ఎన్జీటీకి బుధవారంనాడు ఢిల్లీ ప్రభుత్వం అందజేసింది. వాయికాలుష్యం కారణంగా ఢిల్లీ టెస్టులో శ్రీలంక ఆటగాళ్లు మాస్క్లు ధరించి ఇబ్బందులకు గురైన నేపథ్యంలో ఢిల్లీ సర్కార్ వాయికాలుష్య నిరోధక కార్యాచరణను సమర్పించడం ప్రాధాన్యం సంతరించుకుంది.కాలుష్యం స్థాయి తీవ్ర స్థాయికి చేరుకుంటే భవన నిర్మాణాలు, ఢిల్లీలోకి ప్రవేశించే ట్రక్కులపై కూడా నిషేధం విధిస్తామని ఎన్జీటీకి ఢిల్లీ ప్రభుత్వం తెలియజేసింది. సరి-బేసి విధానంలో మహిళలు, ద్విచక్ర వాహనదారులకు కూడా మినహాయింపు ఇవ్వమని తేల్చిచెప్పింది. ఇటీవల ఢిల్లీ తీవ్ర కాలుష్య కోరల్లో చిక్కుకోవడంతో హెల్త్ ఎమర్జెన్సీ ప్రకటించింది. ఇందులో భాగంగా సరి-బేసి విధానాన్ని తీసుకురావాలని ప్రయత్నించింది. అయితే మహిళలు, ద్విచక్ర వాహనదారులకు మినహాయింపులు ఇచ్చింది. ఈ మినహాయింపులపై ఎన్జీటీ ఆగ్రహం వ్యక్తం చేయడంతో ఆప్ సర్కార్ సరి-బేసి అమలుపై వెనక్కి తగ్గింది. తాజాగా శ్రీలంక టీమ్ సైతం కాలుష్య బారిన పడటంతో సమస్య మరోసారి తెరపైకి వచ్చింది. ఎన్జీటీ సైతం వాయికాలుష్య నిరోధానికి సమగ్ర కార్యాచరణ ప్రణాళికను ఇవ్వడంలో కేజ్రీవాల్ సర్కార్ చేస్తున్న జాప్యంపై  గత సోమవారంనాడు మండిపడింది.
chennai: vaataavarana kaalushyaanni niyantrinchenduku chepatte sari-besi vidhaanam amalulo evariki elanti minahaayimpulu ivvamani dhilli prabhutvam jaateeya harita tribunal (engeety)ku telipindi. vaataavarana kaalushyaanni niyantrinchenduku dhilli sarkar teesukune charyalaku sambandhinchina pranaalikanu enjeeteeki budhavaaramnaadu dhilli prabhutvam andajesindi. vaayikaalushyam kaaranamgaa dhilli testulo srilanka aatagaallu masklu dharinchi ibbandulaku guraina nepathyamlo dhilli sarkar vaayikaalushya nirodhaka kaaryaacharananu samarpinchadam praadhaanyam santarinchukundi.kaalushyam sthaayi teevra sthaayiki cherukunte bhavana nirmaanaalu, dhilleeloki pravesinche trakkulapai kuudaa nishedham vidhistaamani enjeeteeki dhilli prabhutvam teliyajesindi. sari-besi vidhaanamlo mahilalu, dwichakra vaahanadaarulaku kuudaa minahaayimpu ivvamani telchicheppindi. iteevala dhilli teevra kalushya korallo chikkukovadamto helth emergency prakatinchindi. indulo bhagamga sari-besi vidhaanaanni teesukuraavaalani prayatninchindi. ayithe mahilalu, dwichakra vaahanadaarulaku minahaayimpulu ichindi. ee minahaayimpulapai engeety aagraham vyaktam cheyadamtho ap sarkar sari-besi amalupai venakki taggindi. taajaagaa srilanka team saitam kalushya baarina padatamtho samasya marosari terapaiki vachindi. engeety saitam vaayikaalushya nirodhaaniki samagra kaaryaacharana pranaalikanu ivvadamlo kejrival sarkar chestunna jaapyampai  gatha somavaramnadu mandipadindi.